Το **State of Independence** είναι τραγούδι που γράφτηκε και ηχογραφήθηκε από τους Τζων Άντερσον και Βαγγέλη Παπαθανασίου, για το άλμπουμ *The Friends of Mr. Cairo*.

Εκδοχή των Τζων Άντερσον και Βαγγέλη Παπαθανασίου
-------------------------------------------------

Ο Τζων Άντερσον και ο Βαγγέλης Παπαθανασίου κυκλοφόρησαν το *State of Independence* ως single, το 1981, με το *Beside* στο B-Side. Ξανακυκλοφόρησε το 1984 και αυτή η εκδοχή έφθασε στην 67η θέση του UK Singles Chart.

Ο Τζων Άντερσον ηχογράφησε μια νέα εκδοχή του κομματιού για το solo άλμπουμ του, *Change We Must* (1994), και μια ζωντανή ακουστική εκδοχή που μπορεί να βρεθεί στο *Live from La La Land* (2007). Ο Τζων Άντερσον επίσης κυκλοφόρησε μια ζωντανή εκδοχή με τον Ρικ Βάκεμαν.

### Συντελεστές

* Βαγγέλης Παπαθανασίου – πληκτρολόγια, συνθεσάιζερ
* Τζων Άντερσον - φωνητικά
* Ντικ Μόρρισσεϊ - σαξόφωνο

Εκδοχή της Ντόννα Σάμμερ
------------------------

Επιπλέον εξώφυλλο του κομματιού
Επιπλέον εξώφυλλο του κομματιού
Η Ντόννα Σάμμερ εκτέλεσε το *State of Independence* για το άλμπουμ *Donna Summer*, που είχε ως παραγωγό τον Κουίνσι Τζόουνς. Κυκλοφόρησε ως διάδοχος του hit single *Love Is in Control (Finger on the Trigger)*, το 1982. Η εκδοχή της Σάμμερ περιέχει χορωδία από αστέρες όπως Μάικλ Τζάκσον, Μπρέντα Ρούσσελλ, Τζέιμς Ίνγκραμ, Ντιόν Βάρβικ, Κέννι Λόγγινς, Λιονέλ Ρίτσι και Στηβ Γουόντερ. Το single κυκλοφόρησε στην Ευρώπη το 1990 για να βοηθήσει το απάνθισμα της τραγουδίστριας, ονόματι *The Best of Donna Summer*

### Τα remixes του 1996

Μετά την επιτυχία του remix της Ντόννα Σάμμερ για το *I Feel Love*, και καθαρά επηρεασμένη από την επανεκτέλεση των Moodswings/Κρίσσι Χαντ, η οποία περιέχει στοιχεία της ομιλίας *I Have a Dream* του Μάρτιν Λούθερ Κινγκ Τζούνιορ, η PolyGram κυκλοφόρησε μια remixed version της ηχογράφησης της Σάμμερ για το *State of Independence*. Το single κυκλοφόρησε και σε 12" βινύλιο και σε CD από την θυγατρική εταιρεία της PolyGram, Manifesto, συμπεριλαμβάνοντας μιξ από τον Φιλ Ράμοκον, τους Sold Out, τον DJ Dero, τους Ραλφ Φάλκον και Όσκαρ Γ. και τους Jules & Skins. Έφθασε στην 13η θέση του UK Singles Chart, το 1996, μια θέση πάνω από το αρχικό κομμάτι, με τα Dance mixes να φθάνουν στην πρώτη θέση των UK Dance Music Charts. Το δείγμα του Μάρτιν Λούθερ Κίνγκ, που εισήχθη από τον Έντι Γκόρντον στο κομμάτι, είχε στόχο να δώσει έμφαση στην κατανόηση της έννοιας της απόλυτης ανεξαρτησίας, όπως την κατάλαβε ο ίδιος.

### Εμφάνιση στα τσαρτ

| Τσαρτ (1982) | Καλύτερηθέση |
| --- | --- |
| US *Billboard* Pop Singles | 41 |
| US *Billboard* Black Singles | 31 |
| Australian Singles Chart | 10 |
| Dutch GfK Chart | 3 |
| Dutch Top 40 | 1 |
| Irish Singles Chart | 10 |
| UK Singles Chart | 14 |
| Τσαρτ (1990) | Καλύτερηθέση |
| Dutch GfK Chart | 69 |
| UK Singles Chart | 45 |
| Τσαρτ (1996) | Καλύτερηθέση |
| UK Singles Chart | 13 |
|

Εκδοχή των Moodswings
---------------------

Το 1992, το συγκρότημα Moodswings κυκλοφόρησαν το άλμπουμ *Moodfood* (Arista), το οποίο πέτυχε ένα hit, το οποίο είναι επανεκτέλεση του single, έχοντας τον τίτλο *Spiritual High (State of Independence) Pt. II*, με φωνητικά της Κρίσι Χαντ (The Pretenders) και περιέχει στοιχεία από την ομιλία *I Have a Dream* του Μάρτιν Λούθερ Κίνγκ Τζούνιορ. Το single έφθασε στην 47η θέση του UK Singles Chart. Η εκδοχή τους αργότερα παίχτηκε στο τέλος του σάουντρακ *Single White Female* και συμπεριλήφθηκε στο *Greatest Hits* των The Pretenders, το 2000.

Άλλες εκδοχές
-------------

Η Κέιτ Κεμπεράνο ηχογράφησε μια ζωντανή εκδοχή ως το τελευταίο νούμερο της με την Δυτική Αυστραλιανή Συμφωνική Ορχήστρα, το 2006. Το 2011, η Αντρέα Κορρ, του συγκροτήματος The Corrs, ηχογράφησε αρκετές εκδοχές, συμπεριλαμβανομένου αυτής που εμφανίζεται στο solo άλμπουμ της, *Lifelines*.

Παραπομπές
----------

1. ↑  «Chart Stats - Jon And Vangelis - State Of Independence». Ανακτήθηκε στις 16 Μαρτίου 2009.
2. 1 2  «allmusic - Donna Summer > Charts & Awards > Billboard Singles». Ανακτήθηκε στις 17 Μαρτίου 2009.
3. ↑  «dutchcharts.nl - Donna Summer - State Of Independence». Ανακτήθηκε στις 17 Μαρτίου 2009.
4. ↑  «irishcharts.ie search results». Ανακτήθηκε στις 17 Μαρτίου 2009.
5. ↑  «Chart Stats - Donna Summer - State Of Independence». Ανακτήθηκε στις 17 Μαρτίου 2009.
6. ↑  «dutchcharts.nl - Donna Summer - State Of Independence (New Bass Mix)». Ανακτήθηκε στις 18 Μαρτίου 2009.
7. ↑  «Chart Stats - Donna Summer - State Of Independence {1990}». Ανακτήθηκε στις 18 Μαρτίου 2009.
8. ↑  «Chart Stats - Donna Summer - State Of Independence {1996}». Ανακτήθηκε στις 18 Μαρτίου 2009.
9. ↑  «Chart Stats - Moodswings Featuring Chrissie Hynde - Spiritual High». Αρχειοθετήθηκε από το πρωτότυπο στις 7 Ιουλίου 2007. Ανακτήθηκε στις 18 Μαρτίου 2009.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα State of Independence  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |